**Piskóti Sándor**

Kamarai tagunk 1987. áprilisa óta

05-0443

Okleveles építőmérnök

Született: Szikszó, 1947.10.18.

Szikszói lakos

Szikszói lakosként végezte általános és középiskoláit, Miskolcon érettségizett (1966), majd különböző munkakörökben itt dolgozott 1976-ig. Közben levelező tagozaton 1972-ben útépítő technikusi képesítést szerzett. 1983-ban kapott építőmérnöki oklevelet a Budapesti Műszaki Egyetem Építőmérnöki Karán Vízépítőmérnöki Szakon. Ezt követően üzemvezető lett a Borsod megyei Vízművek Encsi Üzemvezetőségén, majd jogutódjául a BORSODVÍZ Rt.-nél üzemigazgató munkakörben tevékenykedett. Itt üzemviteli, karbantartási, építési beruházási feladatokat, ezek irányítását és ellenőrzését látta el. Főállása mellett magántervezést is folytatott. A mérnöki kamarai tervezői névjegyzékbe már 1997-ben felvettük közműtervező (SzM) szakágon. Munkahelye nem, csak annak neve változott meg 2001-ben GW-Borsodvíz Közüzemi Szolgáltató Kft.-re, ahol 59 település vízellátását biztosították Encs körzetében. Közreműködött a munkaterületeket érintő tervek készítésében, véleményezésében. 2003-ában „A” kategóriás tervezői jogosultságot kapott víziépítmény – tervezés szakágon 4 rész-szakterületen, majd műszaki ellenőri és felelős műszaki vezetői jogosultságot is szerzett 2007-ben.

Jelenleg is aktív jogosultságai vannak 2028-ig magas-és mélyépítés műszaki ellenőrzés és felelős műszaki vezetés szakterületeken, a vízmérnöki szakágban szakértőként (SzÉM3)